Document ID: 31992R0652

ΚΑΝΟΝΙΣΜΟΣ (ΕΟΚ) αριθ. 652/92 ΤΗΣ ΕΠΙΤΡΟΠΗΣ της 16ης Μαρτίου 1992 για την τροποποίηση του κανονισμού (ΕΟΚ) αριθ. 147/91 για τον ορισμό και τον καθορισμό των ορίων ανοχής των ποσοτικών απωλειών των γεωργικών προϊόντων που αποθηκεύονται σε δημόσια παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3492/90 του Συμβουλίου της 27ης Νοεμβρίου 1990 για τον καθορισμό των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρέμβασης με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), και ιδίως το άρθρο 4,
Εκτιμώντας:
ότι, λαμβανομένου υπόψη του χρόνου που απαιτείται για τη μεταποίηση του καπνού σε φύλλα σε επεξεργασμένο καπνό, είναι δυνατό, στο τέλος του οικονομικού έτους, ορισμένες ποσότητες να είναι ακόμη στο στάδιο της επεξεργασίας- ότι, για να υπολογισθούν οι απώλειες που γίνονται αποδεκτές, το ποσοστό πρέπει να εφαρμόζεται στο σύνολο των ποσοτήτων που υφίστανται επεξεργασία κατά τη διάρκεια του οικονομικού έτους, συμπεριλαμβανομένων και αυτών που χρησιμοποιήθηκαν κατά τη διάρκεια του προηγούμενου οικονομικού έτους-
ότι πρέπει, κατά συνέπεια, να τροποποιηθεί το άρθρο 2 παράγραφος 2 δεύτερο εδάφιο του κανονισμού (ΕΟΚ) αριθ. 147/91 της Επιτροπής (2), ώστε να περιγράφει επακριβώς τη μέθοδο εφαρμογής του ειδικού συντελεστή για τα καπνά, στην περίπτωση που η μεταποίηση αναλαμβάνεται σ' ένα οικονομικό έτος και γίνεται σε άλλο οικονομικό έτος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 σημείο 2 δεύτερο εδάφιο του κανονισμού (ΕΟΚ) αριθ. 147/91 προστίθεται το ακόλουθο κείμενο:
"Όμως, στην περίπτωση μεταποίησης καπνών, τα ποσοστά εφαρμόζονται στο σύνολο των ποσοτήτων που μεταποιούνται κατά τη διάρκεια του οικονομικού έτους, καθώς επίσης και στις ποσότητες, που έχουν αναληφθεί κατά το προηγούμενο οικονομικό έτος, αλλά η μεταποίησή τους γίνεται στη διάρκεια του τρέχοντος οικονομικού έτους."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1992.

Labels: 3
15
6